Yxningen

Yxningen er innsjø mellom Åtvidaberg og Valdemarsvik i Östergötland i Sverige. Sjøen ligger vel 38 meter over havet, og dekker et areal på knapt 29 kvadratkilometer. Utløpet er fra Åketorpeviken mot øst gjennom Gusumån og videre nordover til Götakanalen ved Söderköping. Sjøen har en uregelmessig form, med mange øyer og holmer. Ved vestenden er det flere naturreservater, det største er Hästenäs kyrkskogs naturreservat. 

Sjøen har vært brukt til kommersiell frakttrafikk, i større omfang fra ca. 1860 til 1940-tallet. Fra 1950-tallet har veitransport overtatt. Det drives i dag turisttrafikk i mindre målestokk. 

I sjøen finnes ørret, røye, laks, lake, abbor, gjedde og ål. Fiske er tillatt mot fiskekort. Ørreten er imidlertid fredet, og fanget ørret må settes ut igjen.

Sjøen brukes som drikkevannskilde for tettstedene i distriktet, og vannkvaliteten er anerkjent som god. Sjøen er imidlertid «betydelig påvirket» av avrenning fra jordbruk og enkelte andre forurensingskilder.

Se også 
 Liste over innsjøer i Skandinavia

Referanser 

Innsjøer i Östergötlands län